# Atletisme als Jocs Olímpics d'Estiu de 2024 - 100m tanques femení

La prova de 100m tanques femenina d'Atletisme als Jocs Olímpics de París 2024 serà la 14a edició de l'esdeveniment en unes Olimpíades. La prova es disputarà entre el 7 i el 10 d'agost del 2024 a l'Stade de France de París.
La porto-riquenya Jasmine Camacho-Quinn és la vigent campiona de la prova olímpica, després de guanyar la medalla d'or als Jocs Olímpics de Tòquio 2020. La medalla de plata la va guanyar l'estatunidenca Kendra Harrison i la medalla de bronze fou per la jamaicana Megan Tapper.
L'equip dels Estats Units és la selecció més guardonada, amb 4 medalles d'or, 4 medalles de plata i 5 medalles de bronze, en les 13 edicions que l'esdeveniment ha estat present als Jocs Olímpics. L'alemanya Johanna Schaller, l'estatunidenca Dawn Harper i l'australiana Sally McLellan, amb 1 medalla d'or i 1 medalla de plata cadascuna, són les atletes més guardonades en tota la història de la competició.

## Format

Els 100 metres tanques són una prova que consisteix en córrer la distància amb 10 tanques que s'han de superar. La competició començarà amb la fase de Heats, on hi participaran totes les atletes classificades. Les 3 primeres atletes de cada cursa es classificaran directament per les semifinals i la resta d'atletes tindran una nova oportunitat per passar de rondes, en la nova fase de repesca, que s'ha introduït en aquesta edició olímpica. Les 2 guanyadores de les semifinals, passaran a la final i en aquesta darrera cursa, les 3 atletes que quedin al capdavant, obtindran les medalles.

## Classificació

Hi ha dues maneres de classificar-se per la prova olímpica. La forma principal és superant la marca estàndard de classificació (que per aquesta edició són 12.77 segons), en qualsevol prova organitzada o supervisada per la Federació Internacional d'Atletisme, entre l'1 de juliol de 2023 i el 30 de juny de 2024. Depenent dels llocs que sobrin, es podran classificar les atletes que no hagin aconseguit aquesta marca, mitjançant les places universals i el rànquing atlètic i fent prevaler la diversitat geogràfica. S'ha de tenir en compte que només es podran classificar un màxim de 3 atletes per país i en cas que sigui superior, cada federació haurà d'escollir les 3 corredores que consideri per participar en les Olimpíades.
| Mètode de classificació | Places | País | Atleta classificada |
| Marca estàndard - 12.77" | 3 | Estats Units | |
| Marca estàndard - 12.77" | 3 | Jamaica | |
| Marca estàndard - 12.77" | 2 | França | Laeticia Bapté |
| Marca estàndard - 12.77" | 2 | França | Cyréna Samba-Mayela |
| Marca estàndard - 12.77" | 2 | Països Baixos | Maayke Tjin-A-Lim |
| Marca estàndard - 12.77" | 2 | Països Baixos | Nadine Visser |
| Marca estàndard - 12.77" | 2 | Xina | Wu Yanni |
| Marca estàndard - 12.77" | 2 | Xina | Lin Yuwei |
| Marca estàndard - 12.77" | 1 | Austràlia | Michelle Jenneke |
| Marca estàndard - 12.77" | 1 | Bahames | Devynne Charlton |
| Marca estàndard - 12.77" | 1 | Eslovàquia | Viktória Forster |
| Marca estàndard - 12.77" | 1 | Hongria | Luca Kozák |
| Marca estàndard - 12.77" | 1 | Irlanda | Sarah Lavin |
| Marca estàndard - 12.77" | 1 | Nigèria | Tobi Amusan |
| Marca estàndard - 12.77" | 1 | Polònia | Pia Skrzyszowska |
| Marca estàndard - 12.77" | 1 | Puerto Rico | Jasmine Camacho-Quinn |
| Marca estàndard - 12.77" | 1 | Sud-àfrica | Marione Fourie |
| Marca estàndard - 12.77" | 1 | Suïssa | Ditaji Kambundji |
| Rànquing atlètic | 1 | | |
| Places universals | 1 | | |

## Medaller històric

| Posició | País | | | | Total |
| 1 | Estats Units | 4 | 4 | 5 | 13 |
| 2 | Alemanya de l'Est | 2 | 2 | 1 | 5 |
| 3 | URSS | 1 | 1 | 1 | 3 |
| 4 | Austràlia | 1 | 1 | 0 | 2 |
| 5 | Bulgària | 1 | 0 | 1 | 2 |
| 6 | Puerto Rico | 1 | 0 | 0 | 1 |
| 6 | Kazakhstan | 1 | 0 | 0 | 1 |
| 6 | Suècia | 1 | 0 | 0 | 1 |
| 6 | Grècia | 1 | 0 | 0 | 1 |
| 10 | Nigèria | 0 | 1 | 0 | 1 |
| 10 | Eslovènia | 0 | 1 | 0 | 1 |
| 10 | Regne Unit | 0 | 1 | 0 | 1 |
| 10 | Romania | 0 | 1 | 0 | 1 |
| 10 | Ucraïna | 0 | 1 | 0 | 1 |
| 15 | França | 0 | 0 | 2 | 2 |
| 16 | Jamaica | 0 | 0 | 1 | 1 |
| 16 | Canadà | 0 | 0 | 1 | 1 |
| 16 | Alemanya Occidental | 0 | 0 | 1 | 1 |
| 16 | Polònia | 0 | 0 | 1 | 1 |

## Referències

* ↑ «Calendari oficial olímpic» (en anglès). Paris 2024. [Consulta: 18 gener 2024].
* ↑ «Tokyo 2020 Athletics Women's 100m hurdles results» (en anglès). Olympics.com.
* ↑ «World Athletics to introduce repechage round at Paris 2024 Olympics Games» (en anglès). World Athletics.
* ↑ «100 metres tanques» (en anglès). World Athletics. [Consulta: 20 gener 2024].
* ↑ «Rànquing oficial - 100m tanques» (en anglès). World Athletics. [Consulta: 21 gener 2024].
* ↑ «How to qualify for athletics at Paris 2024. The Olympics qualification system explained» (en anglès). Olympics.com, 27-06-2023.